姜濤

姜濤係香港男歌手同演員，男子組合MIRROR成員。

簡介 
曾經喺愛群道浸信會呂郭碧鳳幼稚園、軒尼詩道官立小學、鄧肇堅維多利亞官立中學同埋青年學院度讀書。姜濤贏咗《Good Night Show 全民造星》冠軍之後，就決定暫停學業專心發展佢嘅演藝事業。

2019年4月30號，ViuTV同埋260位Fans同佢搞咗20歲嘅生日會。6月10號佢第一部嘅電視劇《退休女皇》 喺ViuTV度首播。6月11號推出佢第一隻嘅個人單曲《一號種籽》，7月11-12號喺 Music Zone@Emax 舉行一連兩場個人迷你音樂會。由於反應熱烈，主辦機構決定加開7月26號一場。

比賽出道 
姜濤喺2017年參加中國大陸音樂選秀節目《快樂男聲2017》，最後入到30強。2018年，姜濤再參加由ViuTV主辦嘅《Good Night Show 全民造星》，經專業評判及全民投票選出成為冠軍。之後同埋其他十一位參賽者組成男團MIRROR；喺同年12月更舉行《2018 THE FIRST MIRROR LIVE CONCERT》演唱會。

音樂事業
2018年以男團 MIRROR 出道後，喺2019年6月出咗第一隻個人單曲《一號種籽》，歌曲先後都喺各大流行榜度上咗榜。同年9月再派單曲《亞特蘭提斯》及12月推出《一天多一點》亦有幾好嘅成績。喺出道唔夠一年期間，舉行咗三場個人迷你音樂會。喺2019年度嘅樂壇頒獎禮度，香港三大樂壇頒獎禮上，佢都有獎攞。分別得到《第42屆十大中文金曲》最有前途新人獎金獎、《新城勁爆頒獎禮2019》「勁爆人氣偶像」及《2019叱咤樂壇頒獎禮》「叱咤樂壇生力軍」銅獎。同時亦以新人嘅姿態，入咗《2019年度叱咤樂壇流行榜頒獎典禮》「我最喜愛的男歌手」最後五強，而《一號種籽》都入埋「我最喜愛的歌曲」嘅最後五強。由於喺《第42屆十大中文金曲》嘅最有前途新人獎方面，MIRROR同時獲得銀獎，所以第一個人可以喺同一個頒獎上奪得金銀獎嘅紀錄。至於海外獎項方面，亦拎咗《加拿大至 HIT 中文歌曲排行榜 2019 年度總選》至 HIT 推崇新歌手金獎。

2020年由於武漢肺炎疫情嚴重，所以影響咗第一季嘅出國計劃。突然嘅改變令姜濤激發起要做一隻發放正能量嘅歌曲，鼓勵大家正面面對呢個疫情，所以就產生咗《蒙着嘴說愛你》呢一隻歌啦。呢一個由著名導演袁劍偉為執導，凸顯出疫情之下香港人嘅生活。之後喺9月2號推出第五首單曲《孤獨病》。呢首歌同以往嘅歌曲風格有好大分別，歌詞係以姜濤嘅自身經歷作為題材，希望可以藉住呢一個去陪伴有需要嘅人去一齊對抗孤獨。呢隻歌嘅MV亦都係有姜濤自己親自執導挑戰。喺11月15號推出第六隻單曲《愛情簽證申請》，歌曲同埋MV都係姜濤喺台灣嘅期間製作，姜濤唔單止參與MV嘅故事創作，亦都首次同陳永謙合作填寫歌詞。

總結2020年，姜濤嘅音樂事業開始踏進另一個階段；喺香港樂壇嘅頒獎禮上面，第一次攞到男歌手獎項同埋歌曲大獎。分別獲頒《第43屆十大中文金曲》嘅男歌手銅獎、《新城勁爆頒獎禮2020》嘅「勁爆人氣偶像」同埋《2020叱吒樂壇頒獎禮》嘅「我最喜愛的男歌手」，而《蒙著嘴説愛你》亦成為「我最喜愛的歌曲」。姜濤成為咗叱咤兩項大獎嘅最年輕得主。

出道到咗第三年，姜濤雖然受着各方面嘅關注同愛護，但同時受到唔少嘅批評同攻擊。所以做咗《Master Class》，作為佢2021年嘅首隻派台作品，希望聽眾可以用於擺脫傳統嘅觀念同埋活出真正嘅自我。呢隻歌搵到黃偉文填詞，希望隻歌可以為年輕人打氣，鼓勵佢哋努力追夢。 而呢隻歌的MV係由Travis Good執導，而整個MV概念象徵修煉過程，遇到任何困難都要堅持信念。

音樂作品 
關於MIRROR嘅音樂作品，請睇MIRROR。

個人作品

演唱會/音樂會

個人/合作

網上音樂會
2020年12月18號：《YouTube Music Night with Gin Lee》
2021年2月11號：志雲頻道-《Stephen。傾》
2021年3月25號：PASHA DE CARTIER "MAKE YOUR OWN PATH 網上音樂會"
2021年3月26號：YSL BEAUTY RECORDS 線上音樂會

MIRROR

演唱會嘉賓演出 
 2018年10月10號：畢書盡《My Best Moment》巡迴演唱會 香港站
 2019年3月29號：ONF 《We Must Love》 Asia Tour 2019 in Hong Kong
 2019年4月19號：《吳業坤小句號演唱會2019》
 2019年6月29號：《一萬天荒愛未老周慧敏30週年巡迴演唱會》廣州站
 2019年7月20號：《#FOLLOWMi 鄭秀文世界巡迴演唱會香港站2019》
 2019年10月2號：《ERROR「人到中年 口不擇言」道歉招待會2019》
 2020年5月2號：《東華三院LOVE actually LIVE actually抗疫慈善音樂會》
 2021年3月27號：《林二汶 The Beginning of Faith Live》演唱會
 2022年5月21號：《張敬軒 The Next 20 Hins演唱會》

派台歌曲成績 

重喺榜上
未能上榜
冇派去該台
兩週冠軍
三週冠軍
包括2020年後嘅冠軍歌曲
2020年起

演出作品

電視劇

綜藝節目

音樂錄像

電影

微電影

廣告 / 代言

慈善公益大使／活動

得獎紀錄

2018年

2019年

2020年

2021年

榮譽 
 2021年《Tatler Asia's Most Influential》
 《Variety’s International Breakout Stars of 2021》

MakerVille - 姜濤

MIRROR
姜氏
香港男歌手
ViuTV男藝員
香港男演員
Good Night Show 全民造星參賽者